Diari Oficial de la Generalitat Valenciana


Sumari del DOGV 6749, del 05-04-2012 (2012/2619)

Notificació de la sentència dictada en el juí de modificació de mesures amb relació a fills número 907/2011.
------------------------------------------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2619


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el juí de modificació de mesures amb relació a fills número 907/2011. [2012/2619]  
Modificació mesures amb relació a fills ext. sup. co. 000907/2011-I  
De: Blanca Verónica Coronel Maposita.  
Procuradora: Natalia del Moral Aznar.  
Lletrat: Víctor Manuel Panjón Guallpa.  
María Dolores Valle Contreras, secretària del Jutjat de Primera Instància número 24 de València, faig saber:  
En este procediment, seguit a instàncies de Blanca Verónica Coronel Maposita contra Víctor Manuel Panjón Guallpa, s'ha dictat la sentència que, literalment, és com segueix:  
«Dispositiva  
Estime la demanda formulada per la procuradora dels tribunals Natalia del Moral Aznar, en nom i representació de Blanca Verónica Coronel Maposita, contra Víctor Manuel Panjón Guallpa, i eleve a definitives les mesures cautelars disposades en el fonament de dret tercer.  
  
Tercer. Així, vist el resultat probatori practicat, així com l'informe dels serveis socials (Favide) de Paterna que consten en el procediment de guarda i custòdia número 1303/2007, dispose en benefici i interés de la filla menor dels litigants V. M., nascuda el 29 de juliol de 2001, estimar la petició modificativa que insta Blanca Verónica Coronel Maposita contra Víctor Manuel Panjón Guallpa, i així dispose:  
  
1. S'atribueix a Blanca Verónica Coronel Maposita la guarda i custòdia de la seua filla menor V. M., nascuda el 29 de juliol de 2001. La mare podrà establir lliurement el seu domicili a Equador, i està obligada a comunicar al senyor Panjón l'adreça del domicili en què residirà juntament amb la seua filla, així com el número de telèfon per a contactar amb ella.  
La titularitat de la pàtria potestat serà compartida per ambdós progenitors, si bé l'exercici ordinari s'atribueix a la mare, pel fet de ser el progenitor amb què conviu.  
2. De moment no es fixa cap règim de visites paternofilial, sense perjuí de sol·licitar-lo Víctor Manuel Panjón Guallpa en qualsevol moment; i es disposa que si s'acredita ha de ser beneficiós per a la menor.  
3. Cada progenitor sufragarà la meitat de les despeses extraordinàries que produïsca la seua filla menor, com ara operacions quirúrgiques, pròtesis, malalties llargues, etc., sempre que s'acrediten de manera suficient, siguen consultades prèviament o siguen autoritzades pel Jutjat en el cas de discrepància entre els pares.  
4. Víctor Manuel Panjón Guallpa, pagarà en concepte de pensió alimentària la quantitat de 313,20 euros, per a la filla durant els cinc primers dies de cada mes, en el compte que designe la senyora Coronel Maposita, quantitat actualitzable de conformitat amb l'índex de preus de consum, que publique l'Institut Nacional d'Estadística o organisme que el substituïsca.  
Mode d'impugnació: mitjançant un recurs d'apel·lació davant d'este Jutjat per escrit dins del termini de 20 dies, on s'indique la infracció comesa al parer del recurrent».  
I atés que el demandat esmentat, Víctor Manuel Panjón Guallpa, en rebel·lia, s'expedeix este edicte a fi que valga de notificació de forma deguda.  
  
València, 15 de febrer de 2012.- La secretària judicial: María Dolores Valle Contreras.